Þegar við skoðum þá þingmenn sem sitja og hafa setið á alþingi okkar íslendinga síðustu áratugi , sjáum við að þar er mýgrútur af hagfræðingum , lögfræðingum , silfurskeiðarbörnum og allskonar fræðingum sem hafa eytt hafa lungann úr sinni æfi á skólabekk og sumir aldrei út fyrir 101 Reykjavík komið . Vita varla hvar Ártúnsbrekkan er , hvað þá annað . Fólk sem er ekki í neinum tengslum við atvinnulífið í landinu eða neitt annað líf sem ekki er á einhvern hátt tengt ,, æðri “ menntunn eða fyrirtækjastjórnun sem allt hefur verið lært af bókinni en aldrei upplifað á eigin skinni . Hvað eru margir sjómenn , bændur , verkamenn , öryrkjar eða aldraðir á þingi ? Fólk sem hefur unnið fyrir sér með höndunum og þekkir af eigin raun þau lífsskilyrði sem meginhluti almennings þarf að lifa við nú um stundir ? Það er mín persónulega skoðun að við þurfum að fá inn á þing fólk sem þekkir hag almennnings , öryrkja og aldraðra af eigin raun og getur sett sig í spor þeirra . Við höfum engann hag af því að hafa á þingi einstaklinga sem hafa aðeins lesið sér til um störf bænda , sjómanna og verkamanna en þekkja ekkert til þessara stétta , kjör þeirra eða vinnutíma og vinnuframlag . Það er of mikið af slíku menntasnobbi á alþingi og það er líka of mikið af einstaklingum sem gera fátt annað en bora í nefið , hirða launin sín en láta lítið sem ekkert til sín taka á þinginu . Það er algerlega lífsnauðsinlegt að inn á alþingi fari að koma fólk sem þekkir aðstæður og kjör hinna vinnandi stétta í landinu og einnig sem þekkir annað hvort á eigin skinni eða einhvern sér nákominn sem misst hefur heilsuna og neyðist til að lifa af þeim nánasarlegu bótum sem ríkið úthlutar í formi lífeyrisbóta . Það þarf að stokka upp á alþingi og losna við siðspillta og illa gefna einstaklinga sem lifa í fílabeinsturnum og horfa niður á almenning í landinu með fyrirlitningu en kallar hann samt þjóð sína . Það þarf að losna við einstaklinga af þingi sem telja að þeir eigi ekkert annað skilið en sitja á ráðherrastóli af því þeir voru fæddir inn í einhverja ætt sem þeir telja hátt yfir aðra hafna og sjálfa sig þar með líka . Einstaklingar sem eru fæddir með silfurskeið í munni og hafa aldrei á sinni aumu æfi unnið ærlegt handtak sem sjómenn , bændur eða verkamenn . Það þarf að losna við spillinguna undirferlið af alþingi . Spillingu sem kristall í því að færa fjárglæframönnum miljarða á miljarða ofan , afskrifa skuldir þeirra í hrönnum eins og við sjáum nánast daglega og höfum gert frá hruni meðan almenningur er látinn borga brúsann . Það þarf að ganga harðar fram í að vernda fjölskyldur og heimlin í landinu fyrir þessum glæpafyrirtækjum sem geta ekki einu sinni virt niðurstöður dómsmála en ganga bara harðar fram í að innheimta eignir af fólki sem gerði ekki annað en koma sér þaki yfir höfuðið . Meðan glæpamenn stjórna landinu fær almenningur aldrei réttlæti eða lausn sinna mála . Láglaunastefnunni verður viðhaldið og lægstu laun verða aldrei mannsæmandi ef við ætlum að kjósa yfir okkur hrunflokkana tvo hvar sitja sem formenn fjárglæframenn sem er nákvæmlega sama um fólkið í landinu en huga bara að því að hygla sér og sínum . Við þurfum nauðsinlega venjulegt fólk á alþingi . Fólk sem hefur reynslu af lífi alþýðunnar .